钦定古今图书集成/方舆汇编/职方典/第1372卷 > 《思亭后记》张栻
## 钦定古今图书集成/方舆汇编/职方典/第1372卷 > 《思亭后记》张栻

皇祐四年，朝论以𥟖人不宁，择可为雷州者。有言“曾
大父豫公久佐四边，熟兵事”，急命往守。自四明以数
百兵转海，至寇盗平息，乃以闲暇时延见长老诸生，
授条教。始雷俗未知礼逊，长子之子常为长易。数世
之后，至叔父反拜犹子，公谕以长幼之序，亲疏之仪，
悉革其旧。又为增治城垒，行田积水，为长久计，雷人
爱敬之，召还监都奏进院，年逾六十，即以殿中丞致其事，自号希白先生。今《宋集》中有《修城》及《西湖》《思亭》
三记，皆为雷时所作，而独思亭之存。后百十有五年，
公之曾孙栻敬书以授知雷州庐陵戴之邵，且属为
访旧制存否，或可以补其缺也。